C 177/34
EL
Επίσημη Εφημερίδα της Ευρωπαϊκής Ένωσης
17.5.2023
Τρίτη 13 Δεκεμβρίου 2022
88. καλεί τα κράτη μέλη να εφαρμόσουν την οδηγία για την ισορροπία μεταξύ επαγγελματικής και προσωπικής ζωής για γονείς και φροντιστές, η οποία θεσπίζει άδεια φροντιστή πέντε εργάσιμων ημερών ετησίως· επιμένει ότι θα πρέπει να ληφθούν υπόψη ειδικές ρυθμίσεις για τις άδειες φροντίδας, την άδεια πατρότητας, τη γονική άδεια και το ευέλικτο ωράριο εργασίας για τους γονείς που βρίσκονται σε ιδιαίτερα μειονεκτική θέση, όπως εκείνοι με αναπηρία ή γονείς παιδιών με αναπηρία ή μακροχρόνιες ασθένειες, χωρίς συνέπειες από τον εργοδότη· 89. καλεί τα κράτη μέλη να διασφαλίσουν καλύτερες συνθήκες εργασίας και διαβίωσης, μεταξύ άλλων μέσω επαρκών κατώτατων μισθών και μέτρων διαφάνειας στις αμοιβές, για τη μείωση της διαφοράς στις αμοιβές των ατόμων με αναπηρία και την επίτευξη μιας χωρίς αποκλεισμούς και βιώσιμης ανάπτυξης της αγοράς εργασίας· τονίζει τη σημασία της ταχείας έγκρισης της οδηγίας για τους κατώτατους μισθούς και της διαφάνειας των μισθών η οποία θα πρέπει να εφαρμόζεται πλήρως στα άτομα με αναπηρία· 90. καλεί την Επιτροπή να αναπτύξει και να προωθήσει ένα ευρωπαϊκό νομικό πλαίσιο για επιχειρήσεις χωρίς αποκλεισμούς, με στόχο τη δημιουργία μόνιμης απασχόλησης για τα άτομα με αναπηρία· o o 91.
o
αναθέτει στην Πρόεδρό του να διαβιβάσει το παρόν ψήφισμα στο Συμβούλιο και στην Επιτροπή.